مستخدم:Dr nour

من ويكيبيديا، الموسوعة الحرة

الاسم الحقيقي: نور الدين من مواليد عام 1986 درست بالمعهد الهندسي بدمشق... اتخليت عن كتير احلام و أعمال مقابل اني صير مصمم, و اتكافيت عن هالشي بإني صرت من بين عشر مصممين مشهورين بسوريا, و الشركات الكبيرة بتطلبنا بالاسم..

ما بقدر اقعد يوم واحد بدون الفوتوشوب, و الفلاش و الكمبيوتر..

ما بقدر اقعد اكتر من نص ساعة ما كون رومنسي فيها و ما حب..

حياتي كتير حلوة, أجمل مما يتصور المرء.. و بحبها كتير و ما بدي موت أبدا..

أمنيتي الأولى و الأخيرة, اني اقدر احصل عليها, رح حاول كتير, و متل ما قدرت وصل لكل أهدافي السابقة, رح وصل لهالهدف..

مستعد اتخلى عن مبادئي مقابل أهدافي, كتير بأيد قانون الغاية تبرر الوسيلة, بل و تمحها أيضا, مستعد بأي لحظة اني بلش من الصفر, مع اني أبعد ما يكون عن الصفر..

أحلامي كتير كبيرة, بس مو صعبة بالنسبة إلي.. بعرف انها رح تتحقق..

صبور كتير.. كتير كتير.. و الصبر هو سر نجاحي, و حقود و واثق من نفسي كمان, و كل هالأمور بوظفها لحتى اتقدم بهالحياة..

بتخيل دائما اني بيوم القيامة رح اترحل ع الجنة بدون محاسبة, و ما رح يسألني الله شي, رح يضحك بوشي و يقلي روح... بس هيك.. لأنه بيحبني كتير, و أنا بحبه كمان..


بحب اني كون مشهور.. لذلك رح صير ممثل عن قريب, و هاد الهدف بلشت فيه من حوالي اسبوعين

كنت بفرقة انانا للفنون المسرحية لمدة شهرين, بس تركتهن و التحقت بفرقة جلنار, بعشق الرقص كتير, و انا راقص ممتاز جدا, ما بقدر شوف دبكة مو زابطة و اسكت, و ما بقدر شوف حدا عم يرقص غلط و اسكت, لازم صلحله...

بحب اكتب كل شي بفكر فيه, بس بطريقة منظمة, لذلك انتاجي الأدبي كبير بالنسبة لعمري و لوقت فراغي.. كتبت مسرحية بعنوان: نصف ساعة في بعدين, بتحكي عن القضاء و القدر و مسرحية بعنوان: قيد التحديث, بتحكي عن شخص بيحكي مع الله دائما و مسرحية بعنوان: لعبة الشيطان, بتحكي انه ما لازم الفقير يصير غني. و رواية بعنوان: على طريق الموت, كتبتها وقت أحداث العراق مأخوذة عن قصة حقيقية و مجموعة مقالات بعنوان: مقالات واقعية- دراسات نقدية و تحليلات واقعية و مجموعة أغاني بعنوان: من شي ست سنين و كتبت مسرحية غنائية راقصة بعنوان: الملحمة, و قدمتها لفرقة إنانا و كتبت قصة للأطفال بعنوان: والدي, خارجة عن قصص الأطفال المألوفة و قصة للأطفال بعنوان: ابن أبو حمدي, كمان بتحكي عن ولد كتير مشاكس و حقود بيعبر عن طفولتي المفقودة. و هلأ مشروعي هوه كتابة رواية بعنوان: كتبت إليكِ بتلخص قصة حياتي...

بحب اقرأ الفلسفة كتير, قرأت لنيتشه, و لمحي الدين بن عربي, كترت كتير من فراس سواح قرأت نورمان ميلر.. و اجاثا كريستي.. و باولو كويلو..